Oddfrid Ropstad

Oddfrid Ropstad (født 1979) er en norsk kostymedesigner. Ropstad har jobbet som kostymedesigner på filmene Jørgen + Anne = Sant (2011), Ta meg med! (2014),  og TV-seriene Nobel – fred for enhver pris (2016), Hjem til jul (2019), og Hjem til jul - sesong 2 (2020). Hun hadde også kostymedesign på storsuksessen Les Miserables på Folketeatret i 2017. Hun har i tillegg vært setkostymør på filmer som En helt vanlig dag på jobben (2009), Limbo (2010), Victoria (2013), Bølgen (2015), Askeladden i Dovregubbens Hall (2017) har også jobbet i kostymeavdelingen på filmene Julenatt i Blåfjell (2008), Max Manus (2008) og Kon-Tiki (2011). Hun har også vært setkostymør på TV-serie suksessene Halvbroren (2013) og Kampen om tungtvannet (2015). 

I tillegg har Ropstad vært en del av kostymeteamet på TV-serien Treadstone, og James Bond-filmen No Time to Die.

Ropstad vant Gullruten 2017 i klassen beste kostymer for sitt arbeid på TV-serien Nobel – fred for enhver pris (2016). Hun ble nominert til Gullruten 2020 i samme klasse for den norske Netflix-serien Hjem til jul.

Oddfrid Ropstad er utdannet ved Kunsthøgskolen i Oslo (BA, 2001-2003) og Edinburgh College of Art (MA, 2006).

Referanser

Eksterne lenker 
 

Norske kostymedesignere
Vinnere av Gullrutens fagpris